નવી દિલ્હી : વડાપ્રધાન નરેન્દ્ર મોદી બાદ હવે ગૃહમંત્રી રાજનાથસિંહે પણ પાકિસ્તાન પર શાબ્દિક હૂમલો કર્યો હતો. રાજનાથે પાકિસ્તાન પર આતંકવાદને પોષવાનો આરોપ લગાવતા તેને આતંકવાદની ફેકટ્રી બંધ કરવા માટે જણાવ્યું હતું. રાજનાથ સિંહે સોમવારે રિઝનલ એડિટર્સ કોન્ફરન્સમાં કહ્યું કે પાકિસ્તાને આતંકવાદને પોતાની નીતિ બનાવી લીધી છે. તેમણે કહ્યું કે, આ જ કારણ છે કે પાકિસ્તાન ન માત્ર દક્ષિણ એશિયા પરંતુ સમગ્ર વિશ્વમાં અલગ પડી ગયું છે.